Oluf Arntsen

Oluf Arntsen, tidligere Arntzen (født 1941) er en norsk direktør og politiker (KrF). Han var statssekretær i Kommunal- og arbeidsdepartementet under Lars Korvalds regjering 1972–1973.

Arntsen ble utdannet cand.real. i 1967. Han har blant annet arbeidet ved lærerutdanningsrådet og brevskolerådet i Kirke- og undervisningsdepartementet. Han har vært rektor ved lærerskolene i Bergen og Elverum og var  adm. direktør i NKI Fjernundervisning da han fikk stillingen som statssekretær. Han returnerte til stillingen som adm. direktør i 1973. I 1978 ble han næringssjef i Vestfold og senere administrasjonsdirektør i Kosmos. Han var administrerende direktør i Sparebanken Pluss fra 1988 til 2001.

Han var nestformann i KrFU i to år og nestformann i Statens Ungdomsråd i to år. Han var generalsekretær i KrF fra 1976 til 1979.

Arntsen har hatt en rekke styreverv, både i offentlig og privat sektor, blant annet som formann i bedriftsforsamling og kontrollutvalg i Statoil, styreleder i SND, styreleder i Helse Sør og styreleder i Vårt Land. Han har vært medlem i flere utredningsutvalg (NOU), blant annet som leder for NOU 2007:4 Ny uførestønad og ny alderspensjon til uføre. Han har også hatt en rekke verv innenfor sparebankorganisasjonene, og var styreleder i Sparebankenes sikringsfond og i Sparebankkort as.

Han har også vært medlem av Asker kommunestyre og Akershus fylkesting.

Referanser

Eksterne lenker 
 

Statssekretærer i Regjeringen Korvald
Statssekretærer fra KrF
Lokalpolitikere i tidligere Asker kommune
KrF-politikere i Akershus
KrFUs ledelse
Kristelig Folkepartis ledelse
Norske embets- og tjenestemenn
Norske skoleledere
Personer fra Kristiansand kommune